Aalto M.DESIGN Kartanonkatu 12 A 13 30100 FORSSA
040 556 1378 mauri@aaltomdesign.fi
Lyhdyn­kantajien uusi kukoistus
Helsingin päärautatieaseman Lyhdynkantaja-patsaat tunnetaan laajalti niin kotimaassa kuin ulkomaillakin. Nämä Emil Wikströmin suunnittelemat ja vuonna 1914 valmistuneet herrat pääsivät vuonna 2013 perusteelliseen kasvojenkohotukseen. Veistokset puhdistettiin ja kunnostettiin ja valaistussuunnittelija Mauri Aalto kutsuttiin tarkistamaan valaisinten kunto. ”Lamput olivat huonossa kunnossa, ruostuneet ja täynnä roskaa, joten ne piti tehdä kokonaan uudelleen. Tuulessa ja tuiskussa niitä siellä mittailtiin.”
Mauri jatkaa: ”Uusien lamppujen runko rakennettiin haponkestävästä teräksestä ja valolähteiksi laitettiin led-valot. Pinnan ristikko tehtiin viherpatinoidusta kuparista ja opaalilasista. Lamput ovat melko tarkat kopiot alkuperäisistä, joskin kupari on nyt valmiiksi patinoitu, kun vanhoissa aika oli hoitanut patinoinnin”.